pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล ยืนยัน ผู้ป่วยโควิด-19 ยังรักษาฟรีตามสิทธิการรักษาพยาบาลของแต่ละคน “ข้าราชการ-ประกันสังคม-บัตรทอง” ย้ำไม่หมดสิทธิรักษาฟรี ประชาชนอย่าได้กังวล ขอให้เชื่อมั่นระบบสาธารณสุข
วันจันทร์ที่ 14 กุมภาพันธ์ 2565
โฆษกรัฐบาล ยืนยัน ผู้ป่วยโควิด-19 ยังรักษาฟรีตามสิทธิการรักษาพยาบาลของแต่ละคน “ข้าราชการ-ประกันสังคม-บัตรทอง” ย้ําไม่หมดสิทธิรักษาฟรี ประชาชนอย่าได้กังวล ขอให้เชื่อมั่นระบบสาธารณสุข
โฆษกรัฐบาล ยืนยัน ผู้ป่วยโควิด-19 ยังรักษาฟรีตามสิทธิการรักษาพยาบาลของแต่ละคน “ข้าราชการ-ประกันสังคม-บัตรทอง” ย้ําไม่หมดสิทธิรักษาฟรี ประชาชนอย่าได้กังวล ขอให้เชื่อมั่นระบบสาธารณสุขไทย “นายกฯ” กําชับต้องดูแลสุขภาพประชาชนไทยทุกกลุ่ม
วันที่ 14 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรีชี้แจง กรณีที่มีกระแสข่าวอ้างการถอดการรักษาโควิด-19 ออกจาก UCEP (Universal Coverage for Emergency Patients) หรือ สิทธิการรักษาตามนโยบายรัฐเพื่อคุ้มครองผู้ป่วยฉุกเฉินวิกฤต ทําให้เกิดการเข้าใจผิดว่า หากติดโควิด-19 แล้วต้องจ่ายค่ารักษาเองนั้น โดย กระทรวงสาธารณสุขมีแผนปรับแนวทางการดูแลรักษาผู้ป่วยโควิด-19 มาเป็นการรักษาตามสิทธิการรักษาพยาบาลของแต่ละคนนั้น ขอยืนยันว่า ประชาชนยังได้รับการรักษาเหมือนเดิมโดยไม่มีค่าใช้จ่ายใด ๆ ทั้งสิ้น รวมทั้งยังสามารถไปรับบริการในโรงพยาบาลเอกชนได้ หากมีอาการเจ็บป่วยฉุกเฉินวิกฤติ ขอประชาชนอย่ากังวลเรื่องการรักษา ย้ํา การถอนโควิด-19 ออกจากโรคฉุกเฉินวิกฤติ ไม่ได้หมายความว่า “หมดสิทธิรักษาฟรี”
นายธนกร กล่าวต่อว่า ปัจจุบันประเทศไทยพบผู้ป่วยโควิด-19 ด้วยสายพันธุ์โอมิครอน ซึ่งผู้ป่วย 80-90% แทบไม่มีอาการ สามารถรักษาตัวที่บ้านในระบบ Home Isolation ได้ ไม่ได้อยู่ในภาวะฉุกเฉิน จึงไม่มีเหตุที่ต้องรีบเข้าโรงพยาบาลที่ใกล้ที่สุด หากมีการประกาศให้โรคนี้ไม่เป็นภาวะฉุกเฉิน ผู้ป่วยก็สามารถไปรับการรักษาพยาบาลได้ตามระบบปกติตามสิทธิของตนที่มีอยู่ เช่น หากใช้สิทธิบัตรทอง จะมีหน่วยบริการประจําที่ลงทะเบียนไว้ ผู้ป่วยสามารถไปรับบริการได้โดยไม่เสียค่าใช้จ่าย หรือหากเข้าระบบการดูแลแบบ Home Isolation สปสช. ก็ยังดูแลค่าใช้จ่ายให้เหมือนเดิม แต่หากมีอาการฉุกเฉิน ผู้ป่วยสามารถเข้ารับบริการในหน่วยบริการที่ใกล้บ้านที่สุดโดยไม่เสียค่าใช้จ่าย ไม่ว่าจะเป็นรัฐหรือเอกชน ทั้งนี้ ปัจจุบันประชาชนไทยได้รับการคุ้มครองสิทธิการรักษาพยาบาลจากรัฐบาล 3 ระบบใหญ่ด้วยกัน ได้แก่ 1) สิทธิสวัสดิการการรักษาพยาบาลของข้าราชการ 2) สิทธิประกันสังคม และ 3 สิทธิหลักประกันสุขภาพ หรือบัตรทอง
“พลเอก ประยุทธ์ จันทร์ โอชา นายกรัฐมนตรี เน้นย้ําถึงการดูสุขภาพของประชาชนต้องให้ทั่วถึงทุกกลุ่ม โดยเฉพาะในภาวะวิกฤติโควิด-19 ไม่ทอดทิ้งประชาชนอย่างแน่นอน หากป่วยด้วยโรคโควิด-19 ยังคงสามารถเข้ารักษาตามสิทธิสุขภาพของตน โดยไม่เสียค่าใช้จ่ายใด ๆ เหมือนเดิม ขอให้ทุกคนเชื่อมั่นในระบบสาธารณสุขไทยที่ได้รับการยกย่องติดอันดับโลกมาโดยตลอด ทั้งในการรักษาพยาบาลโรคทั่วไป และการจัดการรักษาพยาบาลโรคโควิด สิ่งสําคัญคือการสร้างภูมิคุ้มกันให้กับตัวเอง โดยเฉพาะการฉีดวัคซีนเข็มกระตุ้นซึ่งเป็นนโยบายที่สําคัญ ที่จะช่วยปกป้องให้ปลอดภัยจากโรคนี้ได้ จึงขอเชิญชวนประชาชนทุกกลุ่มที่รับวัคซีนครบ 2 เข็มแล้ว ให้ไปรับวัคซีนเข็ม 3 เพื่อกระตุ้นสร้างภูมิคุ้มกัน” นายธนกร ย้ํา
------------------------------
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ แนะ "วันแม่แห่งชาติ" ลูกๆ พาแม่เที่ยวยังต้องเน้นมาตรการป้องกันโควิด-19 อย่างเคร่งครัด และสามารถบอกรักแม่ผ่านออนไลน์/โทรศัพท์เป็น" วัคซีนใจ" ให้แม่
วันพฤหัสบดีที่ 11 สิงหาคม 2565
โฆษกรัฐบาลเผยนายกฯ แนะ "วันแม่แห่งชาติ" ลูกๆ พาแม่เที่ยวยังต้องเน้นมาตรการป้องกันโควิด-19 อย่างเคร่งครัด  และสามารถบอกรักแม่ผ่านออนไลน์/โทรศัพท์เป็น" วัคซีนใจ" ให้แม่
โฆษกรัฐบาลเผยนายกฯ แนะ  "วันแม่แห่งชาติ"  ลูกๆ พาแม่เที่ยวยังต้องเน้นมาตรการป้องกันโควิด-19 อย่างเคร่งครัด  และสามารถบอกรักแม่ผ่านออนไลน์/โทรศัพท์เป็น" วัคซีนใจ"  ให้แม่หรือผู้สูงอายุปลอดภัยจากโควิด-19
วันนี้ (11 ส.ค.65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมร่วมอวยพร "วันแม่แห่งชาติ" เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคมของทุกปี แนะประชาชนและลูกๆ ที่มีโปรแกรมจะพาแม่เที่ยวในช่วงเทศกาลวันแม่แห่งชาติปีนี้ ยังคงมาตรการป้องกันตนเอง โดยใช้มาตรการ 2U ได้แก่ Universal Prevention คือ มาตรการป้องกันโรคส่วนบุคคล และ Universal Vaccination คือ การฉีดวัคซีน ซึ่งช่วยเพิ่มภูมิป้องกัน สามารถทํากิจกรรมรวมกลุ่มได้ ขณะเดียวกัน ขอแนะนําว่า ยังต้องสวมหน้ากากตลอดเวลา โดยเฉพาะการพาแม่ไปทานข้าวนอกบ้าน เข้าร้านอาหาร หรือทํากิจกรรมร่วมกัน เพราะผู้สูงอายุ เป็นกลุ่มเสี่ยง 608 ที่ต้องระวังเป็นพิเศษเมื่อต้องออกนอกบ้าน
อย่างไรก็ตาม นายกรัฐมนตรีขอเชิญชวนเดือนแห่งวันแม่นี้ ให้ลูกๆ บอกรักแม่ผ่านออนไลน์หรือการโทรศัพท์ซึ่งเป็นวิธีที่ปลอดภัยที่สุด ซึ่งสอดคล้องกับสถานการณ์ที่ไวรัสโควิด-19 โอมิครอน ยังแพร่ระบาดอยู่ ทั้งนี้ การแสดงออกถึงความห่วงใยซึ่งกันและกัน ถือเป็นส่วนหนึ่งของการสร้างวัคซีนทางใจ ทั้งยังช่วยให้แม่และสมาชิกทุกคนในครอบครัวปลอดภัยจากโรคโควิด-19
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ วันพฤหัสบดีที่ 11 สิงหาคม 2565 ผู้ป่วยรายใหม่ (รักษาตัวใน รพ.) จํานวน 2,316 ราย จําแนกเป็น ผู้ป่วยในประเทศ 2,316 รายผู้ป่วยมาจากต่างประเทศ 0 ราย ผู้ป่วยสะสม 2,390,622 ราย (ตั้งแต่ 1 มกราคม 2565) หายป่วยกลับบ้าน 2,076 ราย หายป่วยสะสม 2,392,529 ราย (ตั้งแต่ 1 มกราคม 2565) ผู้ป่วยกําลังรักษา 21,304 ราย เสียชีวิต 35 ราย เสียชีวิตสะสม 10,032 ราย (ตั้งแต่ 1 มกราคม 2565) จํานวนผู้ป่วยปอดอักเสบ รักษาตัวอยู่ในโรงพยาบาล 919 ราย ///
รัฐบาลไทย-ข่าวทำเนียบรัฐบาล-สธ.เข้าร่วมหน่วยงานกลางพิจารณาจริยธรรมการวิจัยในคน เพื่อสนับสนุนการพิจารณาโครงการวิจัยแบบสหสถาบัน
วันอาทิตย์ที่ 6 กุมภาพันธ์ 2565
สธ.เข้าร่วมหน่วยงานกลางพิจารณาจริยธรรมการวิจัยในคน เพื่อสนับสนุนการพิจารณาโครงการวิจัยแบบสหสถาบัน
กระทรวงสาธารณสุขเข้าร่วมคณะกรรมการกลางพิจารณาจริยธรรมการวิจัยในคน (CREC) ช่วยลดปัญหาซ้ําซ้อนการพิจารณาโครงการวิจัยในคนแบบสหสถาบัน พร้อมจัดประชุมพัฒนาแนวทางการดําเนินงานร่วมกันเพื่อขับเคลื่อนงานจริยธรรมการวิจัยในคนให้เป็นไปทิศทางเดียวกัน
กระทรวงสาธารณสุขเข้าร่วมคณะกรรมการกลางพิจารณาจริยธรรมการวิจัยในคน (CREC) ช่วยลดปัญหาซ้ําซ้อนการพิจารณาโครงการวิจัยในคนแบบสหสถาบัน พร้อมจัดประชุมพัฒนาแนวทางการดําเนินงานร่วมกันเพื่อขับเคลื่อนงานจริยธรรมการวิจัยในคนให้เป็นไปทิศทางเดียวกัน ได้มาตรฐานและมีประสิทธิภาพ
นพ.ภูษิต ประคองสาย ที่ปรึกษาระดับกระทรวง กระทรวงสาธารณสุข กล่าวว่า การพัฒนานวัตกรรมสุขภาพและเทคโนโลยีทางการแพทย์บางส่วนมีการวิจัยทางคลินิก ศึกษาทดลองเกี่ยวกับมนุษย์ เช่น ยาใหม่ เครื่องมือ/เทคโลยีและผลิตภัณฑ์ทางการแพทย์ เป็นต้น ซึ่งผู้วิจัยต้องขอยื่นโครงการวิจัยและข้อมูลต่าง ๆ ให้คณะกรรมจริยธรรมการวิจัยในมนุษย์ของหน่วยงานที่ตนเองสังกัดพิจารณา แต่ปัจจุบันมีการวิจัยทางคลินิกร่วมกันหลายสถาบันทําให้เกิดความซ้ําซ้อนในการพิจารณา สถาบันต่าง ๆ ที่มีการพิจารณาเกี่ยวกับการวิจัยด้านสุขภาพในมนุษย์ในประเทศไทย จึงทําข้อตกลงจัดตั้ง “สํานักงานคณะกรรมการกลางพิจารณาจริยธรรมการวิจัยในคน” หรือCentral Research Ethics Committee (CREC) เป็นหน่วยงานกลางเพื่อพิจารณาโครงการวิจัยแบบสหสถาบันโดยมีคณะกรรมการจริยธรรมการวิจัยเกี่ยวกับมนุษย์ของโรงพยาบาลและหน่วยงานในสังกัดกระทรวงสาธารณสุข เข้าร่วม CREC ด้วย
อย่างไรก็ตาม การพิจารณาจริยธรรมการวิจัยเกี่ยวกับมนุษย์ เป็นงานที่มีความละเอียดอ่อนและซับซ้อน และต้องอาศัยการประสานงานกับภาคส่วนต่าง ๆ อย่างใกล้ชิดและต่อเนื่อง สํานักวิชาการสาธารณสุข สํานักงานปลัดกระทรวงสาธารณสุข และคณะกรรมการมูลนิธิส่งเสริมการศึกษาวิจัยในคนในประเทศไทย (มสจท.) จึงจัดประชุมเสวนาในหัวข้อ “การพัฒนาแนวทางการดําเนินงานระหว่างCREC กับคณะกรรมการจริยธรรมการวิจัยในมนุษย์ ภายใต้สังกัดกระทรวงสาธารณสุข ปีงบประมาณ 2565 – 2566” เมื่อวันที่ 2 กุมภาพันธ์ 2565ที่โรงแรมอมารี ดอนเมือง กทม. โดยมีคณะกรรมการจริยธรรมการวิจัยในมนุษย์ กระทรวงสาธารณสุข และผู้ที่สนใจเข้าร่วมประชุมผ่านระบบออนไลน์กว่า 300 คน และออนไซต์จํานวน 80 คน ถือเป็นจุดเริ่มต้นในการทํางานร่วมกันภายใต้ข้อตกลง การพิจารณาโครงการวิจัยแบบสหสถาบัน และเป็นเวทีให้ข้อมูลเพื่อขับเคลื่อนการพัฒนางานจริยธรรมการวิจัยเกี่ยวกับมนุษย์ให้เป็นไปในทิศทางเดียวกัน มีมาตรฐานและมีประสิทธิภาพ เกิดการทํางานเป็นเครือข่ายที่เข้มแข็ง เพื่อพัฒนาประเทศด้วยนวัตกรรมและการวิจัยทางการแพทย์
“กระทรวงสาธารณสุขมีนโยบายสนับสนุนการบริหารจัดการงานจริยธรรมการวิจัยเกี่ยวกับมนุษย์ให้มีประสิทธิภาพและได้มาตรฐานตามที่องค์การอนามัยโลกกําหนด ได้แก่ การสนับสนุนทรัพยากรแก่คณะกรรมการจริยธรรมการวิจัยเกี่ยวกับมนุษย์ที่เหมาะสมและเพียงพอ การจัดทําเอกสารมาตรฐานการปฏิบัติงาน การจัดทําฐานข้อมูลงานวิจัย การพัฒนาระบบติดตามการพิจารณารูปแบบดิจิทัล การพัฒนาเกณฑ์มาตรฐานคุณภาพคณะกรรมการจริยธรรมการวิจัยเกี่ยวกับมนุษย์ทุกระดับ และพัฒนาเครือข่ายทั้งระดับจังหวัด ระดับเขตและระดับประเทศ” นพ.ภูษิตกล่าว
************************************** 6 กุมภาพันธ์ 2565
รัฐบาลไทย-ข่าวทำเนียบรัฐบาล-สธ. ยกระดับเตือนภัยโควิดระดับ 4 ทั่วประเทศ งดไปที่เสี่ยง - เลี่ยงการเดินทาง
วันอังคารที่ 22 กุมภาพันธ์ 2565
สธ. ยกระดับเตือนภัยโควิดระดับ 4 ทั่วประเทศ งดไปที่เสี่ยง - เลี่ยงการเดินทาง
.....
นพ.ธงชัย กีรติหัตถยากร รองปลัดกระทรวงสาธารณสุข เผยถึงสถานการณ์โควิค-19 ตลอดสัปดาห์ที่ผ่านมา ยอดผู้ติดเชื้อในประเทศและต่างประเทศมีแนวโน้มเพิ่มสูงขึ้นและคาดการณ์ว่าภายใน 1-2 สัปดาห์นี้ ระดับผู้ติดเชื้อยังคงอยู่ในระดับสูง
.
รัฐบาลไทย-ข่าวทำเนียบรัฐบาล-รัฐบาลเดินหน้าโรงไฟฟ้าโซลาร์เซลล์ลอยน้ำไฮบริด รับนโยบายนายกฯ ลดการปล่อยก๊าซคาร์บอนฯ เพิ่มสัดส่วนการผลิตไฟฟ้าพลังงานสะอาด
วันจันทร์ที่ 4 ตุลาคม 2564
รัฐบาลเดินหน้าโรงไฟฟ้าโซลาร์เซลล์ลอยน้ําไฮบริด รับนโยบายนายกฯ ลดการปล่อยก๊าซคาร์บอนฯ เพิ่มสัดส่วนการผลิตไฟฟ้าพลังงานสะอาด
รัฐบาลเดินหน้าโรงไฟฟ้าโซลาร์เซลล์ลอยน้ําไฮบริด รับนโยบายนายกฯ ลดการปล่อยก๊าซคาร์บอนฯ เพิ่มสัดส่วนการผลิตไฟฟ้าพลังงานสะอาด
นางสาวรัชดา ธนาดิเรก รองโฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามความคืบหน้าการดําเนินโครงการโรงไฟฟ้าโซลาร์เซลล์ลอยน้ําไฮบริด (Hydro Floating Solar Hybrid) เขื่อนสิรินธร ของการไฟฟ้าฝ่ายผลิตแห่งประเทศไทย (กฟผ) ซึ่งเป็นโซลาเซลล์ลอยน้ําที่ใหญ่ที่สุดในโลก มีขนาดกําลังผลิต 45 เมกะวัตต์ ปัจจุบัน มีความคืบหน้ากว่าร้อยละ 99.26 พร้อมจ่ายไฟฟ้าเชิงพาณิชย์ภายในเดือนตุลาคม นี้
รัฐบาลมีเป้าหมายขับเคลื่อนพลังงานโดยมุ่งเน้นการใช้พลังงานสะอาดและพลังงานทางเลือก ซึ่งโครงการโรงไฟฟ้าแบบไฮบริดนี้ คณะรัฐมนตรี เมื่อ ต.ค. 2562 ได้สนับสนุนงบกลาง วงเงิน 643 ล้านบาท เป็นการดําเนินการร่วมกับโรงไฟฟ้าพลังน้ําเขื่อนสิรินธร จังหวัดอุบลราชธานี วงเงินลงทุน 2,265 ล้านบาท คาดว่าจะสามารถผลิตไฟฟ้าได้ประมาณ 87.53 ล้านหน่วยต่อปี รองรับความต้องการใช้ไฟฟ้าในจังหวัดอุบลราชธานี และภาคตะวันออกเฉียงเหนือที่เพิ่มขึ้น และทางกฟผ. ยังเดินหน้าโครงการในพื้นที่เขื่อนอุบลรัตน์และเขื่อนอื่ ๆ ทั่วประเทศ โดยมีเป้าหมายกําลังผลิตรวมทั้งหมด 2,725 เมกะวัตต์ ภายในปี 2580 ด้วย เพื่อเร่งส่งเสริมการผลิตไฟฟ้าจากพลังงานสะอาด ลดการซื้อไฟฟ้าจากต่างประเทศ ลดการปล่อยก๊าซคาร์บอนไดออกไซด์ โดยเป็นการใช้พื้นที่อ่างเก็บน้ําให้เกิดประโยชน์สูงสุด
ทั้งนี้ รัฐบาลยังได้กําหนดแผนพลังงานชาติ (National Energy Plan) ครอบคลุมแผนพัฒนากําลังผลิตไฟฟ้าของประเทศไทย (PDP) แผนพัฒนาพลังงานทดแทนและพลังงานทางเลือก (AEDP) แผนอนุรักษ์พลังงาน (EEP) แผนบริหารจัดการก๊าซธรรมชาติ (Gas Plan) และแผนบริหารจัดการน้ํามันเชื้อเพลิง (Oil Plan) เพื่อขับเคลื่อนภาคพลังงานของประเทศสู่เศรษฐกิจและสังคมคาร์บอนต่ํา เพิ่มสัดส่วนการผลิตไฟฟ้าใหม่ที่มีสัดส่วนของพลังงานสะอาดไม่น้อยกว่าร้อยละ 50 ภายใต้เป้าหมายไทยในการปลดปล่อยก๊าซเรือนกระจกสุทธิเป็นศูนย์ (net zero) และสร้างความเป็นกลางทางคาร์บอน (carbon neutral) ภายในปี 2065-2070 สอดคล้องกับเป้าหมายที่ 7 ของสหประชาชาติ ในการประกันการเข้าถึงการบริการด้านพลังงานที่สมัยใหม่ ในราคาที่สามารถหาซื้อหาได้ เชื่อถือได้ และยั่งยืน
"พลเอกประยุทธ์ จันทร์โอชา นายกรัฐมนตรี เน้นความสําคัญที่ไทยต้องเปลี่ยนผ่านทางพลังงาน ลดภาวะโลกร้อนและลดปัญหา PM 2.5 ส่งเสริมการผลิตและการใช้พลังงานที่ปล่อยคาร์บอนต่ํา มีการผลักดันนโยบายพลังงานของรัฐบาลให้เกิดผลเป็นรูปธรรม เช่น โรงไฟฟ้าชุมชน ส่งเสริมการผลิตยานยนต์ไฟฟ้า (EV) รวมถึงการวางเป้าหมายให้ไทยเป็นศูนย์กลางการซื้อขายไฟฟ้าในภูมิภาค สร้างความสมดุลระหว่างขับเคลื่อนเศรษฐกิจและอุตสาหกรรมการผลิตของไทย และการรักษาสิ่งแวดล้อม มุ่งสร้างความมั่นคงและยั่งยืนด้านพลังงานให้ประเทศ ที่สําคัญ คือ คนไทยมีพลังงานสะอาดใช้ในราคาที่จับต้องได้" นางสาวรัชดาฯ กล่าว
............................
รัฐบาลไทย-ข่าวทำเนียบรัฐบาล-The cabinet met via a video conference on August 24, 2021
วันจันทร์ที่ 30 สิงหาคม 2564
The cabinet met via a video conference on August 24, 2021
The cabinet met via a video conference on August 24, 2021
The cabinet met via a video conference on August 24, 2021. Some of the resolutions are as follows:
Title: Royal Decree issued under the Revenue Code Regarding Reduction of Value Added Tax (No. ...) B.E. ... (Extension of VAT reduction)
The cabinet approved in principle the Royal Decree issued under the Revenue Code Regarding Reduction of Value Added Tax (No. ...) B.E. ... (Extension of VAT reduction), as proposed by Ministry of Finance, and ordered for it to be urgently scrutinized by Office of Council of State.
Gist
The draft Royal Decree stipulates extension of VAT reduction for another year. VAT will remain at the rate of 7% (local taxes included) from October 1, 2021- September 30, 2023.
Title: Draft Royal Decree prescribing state agency under the Liability for Wrongful Act of Officials, B.E. 2539 (No. ...), B.E. ...
The cabinet approved in principle the draft Royal Decree prescribing state agency under the Liability for Wrongful Act of Officials, B.E. 2539 (No. ...), B.E. ..., as proposed by Ministry of Education, for agencies under Ministries of Education, Finance, and Defense.
Gist
Under the draft Royal Decree, National Scout Organization of Thailand (under Ministry of Education), Defence Technology Institute (under Ministry of Defense), and Financial Institutions Development Fund (under Ministry of Finance) will be prescribed as state agency under the Liability for Wrongful Act of Officials, B.E. 2539.
Title: Subsidy for school supplies of vocational students
The cabinet approved subsidy rates for specific school supplies of vocational students in 10 educational fields. The rates shall take effect from academic year 2021 onward.
Gist
No.
Field of Education
Subsidy Rate
(Baht/person/academic year)
รัฐบาลไทย-ข่าวทำเนียบรัฐบาล-ดีอีเอส ปลื้มคนไทยแจ้งเบาะแสผ่านไลน์ศูนย์ต่อต้านข่าวปลอมเพิ่ม
วันเสาร์ที่ 28 สิงหาคม 2564
ดีอีเอส ปลื้มคนไทยแจ้งเบาะแสผ่านไลน์ศูนย์ต่อต้านข่าวปลอมเพิ่ม
ดีอีเอส ปลื้มคนไทยแจ้งเบาะแสผ่านไลน์ศูนย์ต่อต้านข่าวปลอมเพิ่ม
“นพวรรณ”โฆษกดีอีเอสฝ่ายการเมืองปลื้มไลน์ทางการของศูนย์ต่อต้านข่าวปลอมเข้าถึงประชาชนวงกว้างมากขึ้นไต่ระดับเป็นช่องทางที่มีผู้แจ้งเบาะแสข้อความที่ต้องคัดกรองหลักหมื่นข้อความในรอบสัปดาห์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าศูนย์ต่อต้านข่าวปลอมได้สรุปผลการมอนิเตอร์และรับแจ้งข่าวปลอมของศูนย์ต่อต้านข่าวปลอมรอบสัปดาห์นี้(20-26ส.ค. 64)พบจํานวนข้อความทั้งสิ้น11,658,390ข้อความหลังการคัดกรองพบข้อความที่ต้องดําเนินการตรวจสอบ(Verify)จํานวน195ข้อความรวมเรื่องที่ต้องดําเนินการตรวจสอบ111เรื่องโดยเป็นข่าวเกี่ยวกับโควิด79เรื่องสัดส่วนหลักๆยังเป็นข่าวปลอม/ข่าวบิดเบือนในกลุ่มผลิตภัณฑ์สุขภาพโดยเฉพาะข่าวปลอมเกี่ยวกับวัคซีนโควิดและผลิตภัณฑ์ที่เกี่ยวข้อง
“มีข้อสังเกตน่าสนใจว่าแม้เบาะแสข้อความส่วนใหญ่ยังได้มาจากช่องทางSocial Listening Toolที่ใช้ระบบAIรวบรวมแต่ตลอดเดือนส.ค.นี้มีจํานวนข้อความที่ได้รับแจ้งผ่านช่องทางไลน์ทางการของศูนย์ฯเพิ่มขึ้นอย่างมากจากที่เคยอยู่ในหลักสิบสัปดาห์ล่าสุดนี้เพิ่มเป็น11,643,638ข้อความสะท้อนว่าช่องทางไลน์ของเราเข้าถึงประชาชนในวงกว้างมากขึ้นปัจจุบันมีจํานวนผู้ติดตามกว่า2.4ล้านราย”นางสาวนพวรรณกล่าว
สําหรับการจัดอันดับข่าวปลอมที่ได้รับความสนใจสูงสุด3อันดับแรกในรอบสัปดาห์ได้แก่เรื่องเว็บไซต์สํานักบริหารการทะเบียนระบบตรวจสอบการฉีดวัคซีนของหมอพร้อมกรอกข้อมูลเช็คแล้วจะหายหมดทุกบัญชีเรื่องเว็บไซต์ลงทะเบียนขอรับวัคซีนโควิด-19ยี่ห้อไฟเซอร์สําหรับคนไทยและเรื่องแบงก์พันปลอมหมายเลขเดียวกันจากต่างประเทศระบาดเข้าไทยตามลําดับ
ทั้งนี้กระทรวงฯขอความร่วมมือจากประชาชนให้ช่วยกันแจ้งเบาะแสเพราะนับเป็นภาคส่วนสําคัญของความร่วมมือเพื่อขับเคลื่อนการทํางานเรื่องการแก้ปัญหาข่าวปลอมอีกทั้งเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
รัฐบาลไทย-ข่าวทำเนียบรัฐบาล-นรม.และ รมว.กห. สั่ง กอ.รมน.ภาค 4 (ส่วนหน้า ) เข้มคุ้มครองพื้นที่เศรษฐกิจและความปลอดภัยชาวบ้าน มากขึ้น หลังเหตุลอบเผาทำลายพื้นที่เศรษฐกิจ 3 จชต.หลายจุด
วันจันทร์ที่ 22 สิงหาคม 2565
นรม.และ รมว.กห. สั่ง กอ.รมน.ภาค 4 (ส่วนหน้า ) เข้มคุ้มครองพื้นที่เศรษฐกิจและความปลอดภัยชาวบ้าน มากขึ้น หลังเหตุลอบเผาทําลายพื้นที่เศรษฐกิจ 3 จชต.หลายจุด
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. แสดงความห่วงใยถึงความปลอดภัยของประชาชนในพื้นที่ 3 จชต.หลังเกิดเหตุการณ์ลอบวางเพลิง และระเบิดหลายจุด มุ่งทําลายเศรษฐกิจในพื้นที่
โดยสั่งการให้ กอ.รมน.โดย กอ.รมน.ภาค 4 ( ส่วนหน้า ) เข้าตรวจสอบทุกจุดเกิดเหตุ โดยกําชับเจ้าหน้าที่ ปฏิบัติหน้าที่ด้วยความระมัดระวัง อดทนอดกลั้น รอบคอบและไม่ประมาท ในการเข้าควบคุมทุกพื้นที่เกิดเหตุ โดยเน้น ปฏิบัติการเชิงรุกด้านการข่าว และการดําเนินการตามกฎหมายกับทุกกลุ่มเป้าหมาย ที่มีความเชื่อมโยงกันในทุกประเด็น สําหรับพื้นที่เศรษฐกิจ พื้นที่ชุมชนหรือพื้นที่สาธารณะ ขอให้เพิ่มความเข้มข้นในการเฝ้าระวัง โดยเชื่อมโยงเทคโนโลยีให้ครอบคลุมกับการปฏิบัติการของเจ้าหน้าที่ มุ่งดูแลความปลอดภัยในชีวิตและทรัพย์สินของประชาชนในภาพรวม
นรม.และรมว.กห. ยังกล่าวได้กล่าวย้ํา ยืนยันถึงความตั้งใจจริงของรัฐบาลในการแก้ปัญหา จชต. ที่มุ่งสันติวิธี เน้นการมีส่วนร่วม ตามกรอบกฎหมาย โดยไม่ใช้ความรุนแรงต่อกัน และยังคงเจตนารมณ์เดินหน้ากระบวนการพูดคุยสันติสุขในทุกระดับ เพื่อสร้างสภาพแวดล้อมที่ปลอดภัย เข้าใจและความสามัคคีเป็นหนึ่งเดียวกัน ลดความหวาดระแวงต่อกัน โดยมุ่งพัฒนาพื้นที่ ยกระดับคุณภาพชีวิตประชาชนแบบมีส่วนร่วมไปด้วยกัน
รัฐบาลไทย-ข่าวทำเนียบรัฐบาล-สนองนโยบายนายกฯ สตช. ร่วมกับดีอีเอสลุยจับพนันออนไลน์ เตือนผู้ปกครองปล่อยเด็กยุ่งเกี่ยวโดนด้วย
วันอาทิตย์ที่ 20 มิถุนายน 2564
สนองนโยบายนายกฯ  สตช. ร่วมกับดีอีเอสลุยจับพนันออนไลน์ เตือนผู้ปกครองปล่อยเด็กยุ่งเกี่ยวโดนด้วย
สนองนโยบายนายกฯ  สตช. ร่วมกับดีอีเอสลุยจับพนันออนไลน์ เตือนผู้ปกครองปล่อยเด็กยุ่งเกี่ยวโดนด้วย
วันที่ 20 มิถุนายน 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงการปฏิบัติตามข้อสั่งการนายกรัฐมนตรี พลเอก ประยุทธ์ จันทร์โอชา ที่ให้เข้มงวดการตรวจสอบ ป้องกันการลักลอบเล่นพนันออนไลน์ ซึ่งช่วงนี้พบมากในลักษณะการชักชวนให้ทายผลการแข่งขันฟุตบอลชิงแชมป์แห่งชาติ “ยูโร2020” โดยทางกระทรวงดิจิทัลเพื่อเศรษฐกิจและสังคม (ดีอีเอส) ร่วมกับ สํานักงานตํารวจแห่งชาติ ได้เร่งดําเนินการอย่างจริงจัง ที่ผ่านมาจับกุมได้แล้วหลายราย อาทิ เครือข่ายเว็บไซต์ SUNMCSPORTS UFA168SURE ไลน์แอด Betclick89 ล่าสุด จับกุมอีกสองคดี เป็นเครือข่ายเว็บไซต์พนันบอล UFABET พบเงินหมุนเวียนประมาณ 200 ล้านบาทต่อเดือน ตรวจยึดทรัพย์สินเงินสดรวมมูลค่าเกือบ 20 ล้านบาท และเครือข่ายพนันออนไลน์จากฝั่งปอยเปต ที่มีลูกค้าทั่วเอเชีย มีเงินหมุนเวียนกว่า 300 ล้านบาท
ทั้งนี้ ทางสํานักงานตํารวจแห่งชาติ ฝากเตือนประชาชนว่า หากเข้าไปยุ่งเกี่ยวกับพนันออนไลน์ ไม่ว่าจะเกี่ยวข้องในการจัดให้มีการพนันฯ เป็นผู้เล่น หรือเป็นผู้เชิญชวนให้ผู้อื่นเข้าเล่นพนัน เช่น เซเลปฯ ยูทูปเบอร์ ล้วนมีความผิดตามพระราชบัญญัติการพนัน มาตรา12 มีโทษจําคุก 2 ปี หรือปรับไม่เกิน 2,000 บาท หรือทั้งจับทั้งปรับ นอกจากนี้ หากการกระทําความผิดเป็นไปในลักษณะชักจูง ส่งเสริมหรือยินยอมให้เด็กประพฤติตนไม่สมควรหรือน่าจะทําให้เด็กมีความประพฤติเสี่ยงต่อการกระทําผิด ผู้ปกครองหรือผู้กระทําผิดอาจถูกดําเนินคดีตาม พระราชบัญญัติคุ้มครองเด็ก พ.ศ. 2546 ในมาตรา 26(3) ประกอบมาตรา 78 มีโทษจําคุกไม่เกิน 3 เดือน หรือปรับไม่เกิน 30,000 บาท หรือทั้งจําทั้งปรับ อนึ่ง การจัดให้มีการเล่นการพนันฯ ยังเป็นหนึ่งในมูลฐานความผิดตามพระราชบัญญัติป้องกันและปราบปรามการฟอกเงิน พ.ศ. 2542 ด้วย
นางสาวรัชดา กล่าวเพิ่มเติมว่า นายกรัฐมนตรีได้สั่งการให้กวดขันจับกุมและทําการสืบสวนปราบปรามการพนันออนไลน์อย่างจริงจัง เพื่อไม่ให้เกิดปัญหาอาชญากรรมอื่น ๆ ที่อาจตามมา รวมถึงเข้มงวดในการป้องกันและจับกุมบุคคลที่ลักลอบเดินทางเข้า-ออกประเทศเพื่อลักลอบเล่นการพนันตามแนวชายแดน พร้อมฝากขอบคุณประชาชนที่ช่วยให้เบาะแสการกระทําผิด ถือว่ามีส่วนร่วมช่วยหยุดวงจรการพนันออนไลน์อย่างมาก ทั้งนี้ หากประชาชนพบเห็นการกระทําความผิด สามารถแจ้งไปยังสายด่วนสํานักงานตํารวจแห่งชาติ หมายเลข 191 หรือ 1599 ตลอด 24 ชั่วโมง หรือ เฟซบุ๊กเพจกระทรวงดิจิทัลเพื่อเศรษฐกิจและสังคม และสายด่วน 1212 ตลอด 24 ชั่วโมง โดยข้อมูลการแจ้งจะถูกปิดเป็นความลับ
รัฐบาลไทย-ข่าวทำเนียบรัฐบาล-Concerned agencies join forces in giving COVID-19 vaccines to vulnerability groups
วันอังคารที่ 27 กรกฎาคม 2564
Concerned agencies join forces in giving COVID-19 vaccines to vulnerability groups
Concerned agencies join forces in giving COVID-19 vaccines to vulnerability groups
July 26, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has made an order for all concerned agencies to work in an integrative manner to ensure that the people, especially those in the vulnerability groups, the elderlies, those with 7 underlying non-communicable diseases, and pregnant women, have had fair access to the COVID-19 vaccines.
According to the Government Spokesperson, Ministry of Social Development and Human Security’s Department of Older Persons, social development and human security volunteers, Bangkok Metropolitan Administration’s Health Department, district offices, military, police, and public health volunteers have formed an integrative force to vaccinate the elderlies, those with 7 underlying non-communicable diseases, and pregnant women in communities throughout Bangkok, and gave them preventive advices, including Ministry of Public Health’sD-M-H-T-T measure, in a bid to reduce risk.
As of July 25, 2021, cumulative number of COVID-19 vaccination in Thailand totals 15,994,842 doses (1stshot: 12,339,985, and 2ndshot: 3,654,857), out of which 5,318,434 doses (1stshot: 3,341,846, and 2ndshot: 988,294) were given in Bangkok. The Prime Minister also thanked all concerned sectors and agencies for their cooperation and sacrifice in helping out the Thai people against the COVID-19 crisis.
รัฐบาลไทย-ข่าวทำเนียบรัฐบาล-ชัยวุฒิ ลงพื้นที่ วังแดง-ป้อมปราบ หนุน NT นำแอพพลิเคชั่นบริหารจัดการจุดตรวจเชิงรุกสร้างโมเดลต้นแบบคัดแยกผู้ป่วยโควิดในชุมชน
วันอาทิตย์ที่ 15 สิงหาคม 2564
ชัยวุฒิ ลงพื้นที่ วังแดง-ป้อมปราบ หนุน NT นําแอพพลิเคชั่นบริหารจัดการจุดตรวจเชิงรุกสร้างโมเดลต้นแบบคัดแยกผู้ป่วยโควิดในชุมชน
ชัยวุฒิ ลงพื้นที่ วังแดง-ป้อมปราบ หนุน NT นําแอพพลิเคชั่นบริหารจัดการจุดตรวจเชิงรุกสร้างโมเดลต้นแบบคัดแยกผู้ป่วยโควิดในชุมชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมกับสมาพันธ์สถานประกอบการเพื่อสุขภาพและสส.กานต์กนิษฐ์แห้วสันตติสส.เขต1กรุงเทพมหานครจัดกิจกรรมตรวจเชิงรุกในพื้นที่ชุมชนวังแดงเพื่อเป็นต้นแบบในการจัดพัฒนาระบบตรวจเชิงรุกและคัดแยกผู้ป่วยออกจากชุมชนเพื่อช่วยสนับสนุนการแก้ปัญหาโควิดของประเทศโดยจะเป็นการตรวจกระจายลงในชุมชนเพื่อค้นหาผู้ที่มีความเสี่ยงไม่สามารถเข้ารับการตรวจในจุดตรวจปกติได้
“วันนี้ได้มาร่วมงานกับทีมงานแพทย์จิตอาสาWe Careซึ่งเราได้ร่วมงานกันในการลงพื้นที่มาตรวจโควิดเชิงรุกในชุมชนวังแดงเขตป้อมปราบกรุงเทพมหานครเนื่องจากวันนี้รัฐบาลก็มีนโยบายที่จะซื้อชุดตรวจATKเพื่อในตรวจเชิงรุกให้พี่น้องประชาชนผมก็จึงมาทดสอบการทํางานเรามาจัดจุดตรวจให้ในชุมชนที่มีกลุ่มเสี่ยงมีผู้ติดเชื้อโควิดซึ่งพี่น้องประชาชนหลายคนเนี่ยก็มีการสัมผัสใกล้ชิดกับผู้ที่เป็นโควิดเขาก็อยากตรวจเชื้อซึ่งวิธีหนึ่งที่สะดวกก็คือเรามาจัดจุดตรวจในชุมชนนัดชาวบ้านเข้ามาแต่จะทยอยเข้ามานะครับจะมีการเรียกมาทีละบ้านทีละคนไม่เรียกมาทั้งหมดพร้อมๆกันเพื่อลดการแออัด”นายชัยวุฒิกล่าว
ฉะนั้นส่วนสําคัญที่สุดก็คือการระบบของการจัดคิวแล้วมาตรวจตรวจเสร็จแล้วมีการลงทะเบียนเพื่อเก็บข้ออมูลของผู้ที่ตรวจว่าผลเป็นอย่างไรมีการติดเชื้อหรือไม่ติดเชื้อก็จะบันทึกข้อมูลเข้าในระบบคอมพิวเตอร์ซึ่งการจัดคิวและการเก็บข้อมูลได้หารือพูดคุยกับทีมแพทย์จิตอาสาและบริษัทNTคาดว่าจะมีการพัฒนาระบบแอพพลิเคชั่นซอฟแวร์ขึ้นมาเพื่อบริหารจัดการการตรวจโควิดให้เกิดประสิทธิภาพมากที่สุด
พร้อมกันนี้ทางทีมแพทย์จิตอาสาพร้อมจะออกไปช่วยตรวจในทุกจุดด้วยเพราะเกรงว่าหากให้ประชาชนตรวจกันเองอาจจะมีความผิดพลาดได้ซึ่งจุดตรวจหนึ่งแห่งก็จะมีทีมแพทย์หรือเจ้าหน้าที่ที่มีความชํานาญอยู่ณจุดตรวจเพื่อทําการตรวจและให้คําแนะนําประชาชน
“ปัจจุบันในชุมชนนี้ก็มีหลายคนที่พบเชื้อแล้วเข้าไปสู่Community Isolationอยู่แล้วหรือเข้าโรงพยาบาลนะครับแต่บางส่วนเขาก็มีการกักตัวที่บ้างเป็นHome Isolationอยู่ดังนั้นเมื่อเราตรวจพบเชื้อในเชิงรุกเราก็จะได้บริหารจัดการคัดแยกผู้ป่วยออกมาจากชุมชนแล้วก็ดูแลรักษาเพื่อให้ผู้ป่วยไม่ไปแพร่เชื้อระบาดต่อคนอื่นแล้วก็จะได้รักษาให้หายให้ไวที่สุดด้วยแล้วก็ลดความสูญเสียชีวิตของประชาชนวันนี้เป็นโมเดลต้นแบบที่ผมทําจากนี้ไปก็จะพยายามทําให้ได้ทุกชุมชนให้ได้มากที่สุดซึ่งคงต้องประสานงานกับทางกรุงเทพมหานครทางท่านผู้ว่าท่านรองผู้ว่าและผู้ที่เกี่ยวข้องต่อไปด้วย”รัฐมนตรีดีอีเอสกล่าว
**********
รัฐบาลไทย-ข่าวทำเนียบรัฐบาล-คณะอนุฯ สร้างเสริมภูมิคุ้มกัน มีมติ ด.ช.อายุ 12-16 ปีรับวัคซีนไฟเซอร์เข็มที่ 2 ได้ตามสมัครใจ
วันพุธที่ 20 ตุลาคม 2564
คณะอนุฯ สร้างเสริมภูมิคุ้มกัน มีมติ ด.ช.อายุ 12-16 ปีรับวัคซีนไฟเซอร์เข็มที่ 2 ได้ตามสมัครใจ
กระทรวงสาธารณสุข เผย คณะอนุกรรมการสร้างเสริมภูมิคุ้มกันโรค มีมติให้เด็กชายอายุ 12-16 ปี ฉีดวัคซีนไฟเซอร์เข็มที่ 2 ได้ตามความสมัครใจ เป็นไปตามความประสงค์ของผู้ปกครองและเด็ก เหตุอาการกล้ามเนื้อหัวใจอักเสบเกิดได้น้อย รักษาหายได้ ฟื้นตัวได้รวดเร็ว
วันนี้ (20 ตุลาคม 2564) นพ.โอภาส การย์กวินพงศ์ อธิบดีกรมควบคุมโรค แถลงภายหลังการประชุมคณะอนุกรรมการสร้างเสริมภูมิคุ้มกันโรค กรณีการฉีดวัคซีนไฟเซอร์เข็ม 2 ในเด็กชายอายุ 12-16 ปี ว่า ที่ผ่านมามีข้อกังวลเรื่องการเกิดภาวะกล้ามเนื้อหัวใจอักเสบในเด็กผู้ชายอายุ 12-16 ปี จึงให้ฉีดเพียง 1 เข็มก่อน และได้เชิญผู้เชี่ยวชาญ ทั้งกุมารแพทย์โรคติดเชื้อและกุมารแพทย์โรคหัวใจ มาร่วมทบทวนการฉีดวัคซีนไฟเซอร์ในเด็กซึ่งทั่วโลกฉีดไปแล้วกว่า 100 ล้านโดส ได้ข้อสรุป 3R คือ 1.Real กล้ามเนื้อหัวใจอักเสบเกิดขึ้นจริง ส่วนมากเกิดในเข็มที่ 2 ในเด็กผู้ชายอายุ 12-16 ปี 2.Rare เกิดขึ้นได้น้อยมาก ในระดับไม่กี่รายต่อล้านคน พบมากสุดประมาณ6 ในแสนคน ซึ่งน้อยกว่าโรคโควิด 19 ในเด็กที่ทําให้เกิดการอักเสบทั่วร่างกาย (MIS-C) รวมถึงกล้ามเนื้อหัวใจอักเสบและ3. Recovery ภาวะกล้ามเนื้อหัวใจอักเสบที่มีอาการเจ็บแน่นหน้าอก เหนื่อยง่าย ไม่รุนแรงและสามารถหายได้เองมีจํานวนน้อยรายที่อาการรุนแรงจนต้องเข้าโรงพยาบาล และทั่วโลกรายงานพบผู้เสียชีวิตที่เกี่ยวกับวัคซีน 1 ราย ขณะที่มีการฟื้นตัวรวดเร็วมากถึง 90%
“ที่ประชุมมีมติว่าสามารถฉีดวัคซีนไฟเซอร์เข็ม2 ในเด็กชายอายุ 12-16 ปีได้ โดยให้เป็นไปตามความสมัครใจ ขึ้นกับความประสงค์ของผู้ปกครองและนักเรียน และไม่ให้เป็นข้อบังคับเรื่องการเข้าเรียนโดยกระทรวงสาธารณสุขจะสื่อสารข้อมูลทั้งประโยชน์และผลข้างเคียง เน้นย้ําให้ผู้ปกครองติดตามเฝ้าระวังอาการ และทําการสื่อสารไปยังหน่วยบริการฉีดวัคซีนให้เข้าใจและปฏิบัติตรงกัน”นพ.โอภาสกล่าว
************************************ 20 ตุลาคม2564
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ผู้แทนจากสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย เข้าพบ
วันศุกร์ที่ 1 กรกฎาคม 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ผู้แทนจากสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย เข้าพบ
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ผู้แทนจากสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ เข้าพบ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์เข้าพบ เพื่อยื่นหนังสือคัดค้านการขยายเวลาให้ผู้ขับแกร็บไบค์ หรือ GrabBike (win) และบริษัท แกร็บ (Grab) ออกไปอีก 60 วัน โดยมี นางสิริรัตน์ วีรวิศาล รองอธิบดีกรมการขนส่งทางบก และเจ้าหน้าที่ที่เกี่ยวข้อง ร่วมรับหนังสือ ในวันที่ 1 กรกฎาคม 2565 ณ ห้องประชุมกระทรวงคมนาคม
สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ ได้ยื่นหนังสือต่อกระทรวงคมนาคม เพื่อคัดค้านการขยายเวลาให้ผู้ขับแกร็บไบค์ หรือ GrabBike (win) และบริษัท แกร็บ (Grab) ออกไปอีก 60 วัน เนื่องจากกรมการขนส่งทางบก (ขบ.) ได้กําหนดให้ Grab ต้องปรับปรุงแก้ไขแอปพลิเคชันให้เป็นไปตามที่ ขบ. กําหนด คือ การนําบริการที่ผิดกฎหมายออกจากระบบเพื่อให้สามารถรับรองแอปพลิเคชันได้ ทําให้ Grab จะหยุดให้บริการ GrabBike (win) ตั้งแต่วันที่ 15 กรกฎาคม 2565 เป็นต้นไป เพื่อให้เป็นไปตามเงื่อนไข ในการให้การรับรองแอปพลิเคชันสําหรับรถรับจ้างผ่านระบบอิเล็กทรอนิกส์ ซึ่งจะต้องไม่มีการให้บริการ ที่นําไปสู่การกระทําที่ผิดกฎหมายโดยนํารถจักรยานยนต์ส่วนบุคคลไปรับส่งผู้โดยสารผ่านแอปพลิเคชัน
เลขานุการรัฐมนตรีว่าการกระทรวงคมนาคม ได้เน้นย้ําว่ารัฐมนตรีว่าการกระทรวงคมนาคมให้ความสําคัญและมีความตั้งใจอย่างยิ่งในการสั่งการให้หน่วยงานในสังกัดกระทรวงฯ ที่เกี่ยวข้อง ร่วมกันพิจารณาแนวทางในการช่วยเหลือการประกอบอาชีพให้ถูกต้องตามกฎหมาย โดยมีเป้าหมายในการจัดระเบียบรถจักรยานยนต์สาธารณะให้ทุกกลุ่มสามารถประกอบอาชีพภายใต้กรอบของกฎหมาย ให้เกิดความเป็นธรรมกับทุกฝ่าย และสอดคล้องกับวิถีชีวิตของสังคมไทยในปัจจุบัน ทั้งนี้ ได้มอบหมายให้ ขบ. หารือร่วมกับกลุ่มผู้มายื่นหนังสือดังกล่าว เพื่อให้ได้ข้อมูลที่ครอบคลุม ครบถ้วน และรอบด้าน แล้วเสนอมายังกระทรวงคมนาคม และเสนอคณะกรรมการประจํากรุงเทพมหานคร ซึ่งประกอบด้วย ขบ. ตํารวจนครบาล กรุงเทพมหานคร และหน่วยงานอื่นที่เกี่ยวข้อง เพื่อพิจารณาแนวทางที่เหมาะสมที่สุดต่อไป
รัฐบาลไทย-ข่าวทำเนียบรัฐบาล-รัฐมนตรีดีอีเอส ตรวจเยี่ยมศูนย์พักคอยวัดหงส์รัตนาราม มอบกล่องอุปโภคของใช้ส่วนตัว จำนวน 150 ชุด
วันจันทร์ที่ 23 สิงหาคม 2564
รัฐมนตรีดีอีเอส ตรวจเยี่ยมศูนย์พักคอยวัดหงส์รัตนาราม มอบกล่องอุปโภคของใช้ส่วนตัว จํานวน 150 ชุด
รัฐมนตรีดีอีเอส ตรวจเยี่ยมศูนย์พักคอยวัดหงส์รัตนาราม มอบกล่องอุปโภคของใช้ส่วนตัว จํานวน 150 ชุด
เมื่อวันที่ 23 สิงหาคม 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เดินทางตรวจเยี่ยมศูนย์พักคอยวัดหงส์รัตนาราม พร้อมกับกราบนมัสการ พระธรรมวชิรเมธี ศรีปริยัตยาคม เจ้าคณะภาค1 เจ้าอาวาสวัดหงส์รัตนารามราชวรวิหาร พระอารามหลวง กรุงเทพมหานคร ในการนี้รัฐมนตรีดีอีเอสมอบกล่องเครื่องอุปโภคของใช้ส่วนตัว จํานวน 150 ชุด ในกล่องประกอบด้วยหน้ากากอนามัย เจลเเอลกฮอล์ กระดาษชําระ เเบบเปียก แบบเเห้ง สบู่เหลว ยาสีฟัน เเปรงสีฟัน เเป้ง ยาสระผม เป็นต้น ให้กับ ทางศูนย์ฯ เพื่อนําไปให้ผู้ป่วยโควิดในช่วงรักษาตัว สําหรับศูนย์ผู้ป่วยโควิด วัดหงส์รัตนาราม เป็นศูนย์ผู้ป่วยสีเขียว เพื่อผู้ป่วยโควิด จํานวน 150 เตียง เเบ่งเป็นพระสงฆ์ สามเณร จํานวน 100 เตียง เเละฆราวาส (ประชาชน) จํานวน 50 เตียง
******************
รัฐบาลไทย-ข่าวทำเนียบรัฐบาล-ดีอีเอส เดินหน้าคณะทำงานด้านการคุ้มครองส่วนบุคคลของ สป.ดศ.
วันอังคารที่ 31 พฤษภาคม 2565
ดีอีเอส เดินหน้าคณะทํางานด้านการคุ้มครองส่วนบุคคลของ สป.ดศ.
ดีอีเอส เดินหน้าคณะทํางานด้านการคุ้มครองส่วนบุคคลของ สป.ดศ.
เมื่อวันที่30พฤษภาคม2565นางสาวสุกันยาณียะวิญชาญเป็นประธานในฐานะผู้บริหารเทคโนโลยีสารสนเทศระดับสูงCIOของสป.ดศ.ในการประชุมคณะทํางานด้านการคุ้มครองส่วนบุคคลของสป.ดศ.ครั้งที่2/2565เพื่อพิจารณาการกําหนดรูปแบบการทํางานอย่างบูรณาการภายในสป.ดศ.เพื่อให้สอดรับกับพระราชบัญญัติคุ้มครองข้อมูลส่วนบุคคลพ.ศ. 2562ทั้งนี้พรบ.คุ้มครองข้อมูลส่วนบุคคลดังกล่าวจะมีการบังคับใช้ในวันที่1มิถุนายน2565นี้ซึ่งจะก่อให้เกิดผลดีและเป็นประโยชน์ในการสร้างความเชื่อมั่นให้กับสังคมในทุกระดับประชาชนได้รับทราบวัตถุประสงค์ของการจัดเก็บข้อมูลและสิทธิต่างๆที่ชัดเจนเกี่ยวกับข้อมูลของตน หน่วยงานภาครัฐและเอกชนมีมาตรฐานการจัดการข้อมูลอย่างเหมาะสมและปลอดภัยประเทศมีมาตรการคุ้มครองข้อมูลส่วนบุคคลสอดคล้องเป็นไปตามมาตรฐานสากล
************
รัฐบาลไทย-ข่าวทำเนียบรัฐบาล-ก.แรงงาน เดินหน้าปั้นผู้ประกอบการเอสเอ็มอีเมืองท่องเที่ยวจ.เพชรบุรี เพิ่มผลิตภาพแรงงาน 4.0
วันอังคารที่ 9 พฤศจิกายน 2564
ก.แรงงาน เดินหน้าปั้นผู้ประกอบการเอสเอ็มอีเมืองท่องเที่ยวจ.เพชรบุรี เพิ่มผลิตภาพแรงงาน 4.0
ก.แรงงาน เดินหน้าปั้นผู้ประกอบการเอสเอ็มอีเมืองท่องเที่ยวจ.เพชรบุรี เพิ่มผลิตภาพแรงงาน 4.0
เมื่อวันที่9พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการฝึกอบรมหลักสูตร“การพัฒนาศักยภาพผู้ประกอบกิจการ”ภายใต้โครงการเพิ่มผลิตภาพแรงงานสู่SMEs 4.0ประจําปีงบประมาณพ.ศ.2565โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องสีทราย1ชั้น3โรงแรมลองบีชชะอําอําเภอชะอําจังหวัดเพชรบุรีโดยนางธิวัลรัตน์กล่าวว่าจากสถานการณ์การแพร่ระบาดของโรคโควิด-19ทําให้เกิดความเปลี่ยนแปลงในหลายๆด้านด้วยกันอาทิด้านการผลิตการบริโภคการบริการเป็นต้นรัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญต่อภาคธุรกิจSMEsซึ่งเป็นฟันเฟืองสําคัญในการขับเคลื่อนเศรษฐกิจของประเทศในทุกมิติ
นางธิวัลรัตน์กล่าวต่อว่าการที่สํานักงานพัฒนาฝีมือแรงงานเพชรบุรีดําเนินการจัดฝึกอบรมการพัฒนาศักยภาพผู้ประกอบกิจการในวันนี้ถือเป็นสิ่งที่มีประโยชน์อย่างยิ่งเพื่อที่จะทําให้SMEsได้รับการพัฒนาในทุกๆด้านเป็นการเพิ่มขีดความสามารถในการแข่งขันผลักดันให้เกิดความคิดริเริ่มสร้างสรรคและสร้างโอกาสในการเปิดตลาดใหม่ๆให้กับธุรกิจโดยเฉพาะภาคท่องเที่ยวและบริการที่เริ่มฟื้นตัวจากโควิด-19
นอกจากนี้กระทรวงแรงงานยังมีโครงการสร้างเสริมและรักษาการจ้างงานSMEsโดยโครงการนี้จะช่วยจ่ายค่าจ้างแทนนายจ้างที่มีลูกจ้างเป็นคนไทยคนละ3,000บาทเป็นเวลา3เดือนปัจจุบันจังหวัดเพชรบุรีมีสถานประกอบการSMEsอยู่จํานวน1,973แห่งมีลูกจ้างถึง15,667คนเม็ดเงินดังกล่าวจะสามารถทําให้เกิดการหมุนเวียนของภาคเศรษฐกิจในจังหวัดเพชรบุรีต่อไปซึ่งสามารถสอบถามรายละเอียดเพิ่มเติมได้ที่สํานักงานจัดหางานจังหวัด
สําหรับโครงการดังกล่าวจัดขึ้นโดยสํานักงานพัฒนาฝีมือแรงงานเพชรบุรีมีวัตถุประสงค์เพื่อเพิ่มขีดความสามารถการแข่งขันให้แก่ผู้ประกอบการSMEsกลุ่มOTOPกลุ่มวิสาหกิจชุมชนผ่านกระบวนการเพิ่มผลิตภาพแรงงานผลักดันให้เกิดความคิดริเริ่มสร้างสรรค์นวัตกรรมและการประยุกต์ใช้ประโยชน์จากเทคโนโลยีเพื่อรองรับการพัฒนาสู่SMEs 4.0มีกิจกรรมของโครงการ3กิจกรรมได้แก่การจัดฝึกอบรมพัฒนาทักษะการเป็นผู้ประกอบการการให้คําปรึกษาเพื่อเพิ่มผลิตภาพแรงงานแก่สถานประกอบการและการพัฒนาศักยภาพแรงงานเพื่อเพิ่มผลิตภาพแรงงานเป็นต้น
+++++++++++++++++++
กองเผยแพร่และประชาสัมพันธ์
9พฤศจิกายน2564
รัฐบาลไทย-ข่าวทำเนียบรัฐบาล-The cabinet met via a video conference on July 13, 2021.
วันอังคารที่ 20 กรกฎาคม 2564
The cabinet met via a video conference on July 13, 2021.
The cabinet met via a video conference on July13, 2021.
The cabinet met via a video conference on July 13, 2021. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. ...
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-กรมสรรพากรสนับสนุนผู้ประกอบการจัดทำใบกำกับภาษีอิเล็กทรอนิกส์ ช่วยลดต้นทุนให้ธุรกิจและส่งเสริมประเทศก้าวสู่เศรษฐกิจดิจิทัล
วันพุธที่ 22 ธันวาคม 2564
กรมสรรพากรสนับสนุนผู้ประกอบการจัดทําใบกํากับภาษีอิเล็กทรอนิกส์ ช่วยลดต้นทุนให้ธุรกิจและส่งเสริมประเทศก้าวสู่เศรษฐกิจดิจิทัล
ครม.เห็นชอบหลักการกําหนดให้ผู้ประกอบการจดทะเบียนภาษีมูลค่าเพิ่มหรือผู้มีหน้าที่ออกใบรับ สามารถดําเนินการจัดทํา ส่ง รับ และเก็บรักษาใบกํากับภาษีหรือใบรับด้วยกระบวนการทางอิเล็กทรอนิกส์แทนการจัดทําด้วยรูปแบบกระดาษ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีเห็นชอบหลักการกําหนดให้ผู้ประกอบการจดทะเบียนภาษีมูลค่าเพิ่มหรือผู้มีหน้าที่ออกใบรับ สามารถดําเนินการจัดทํา ส่ง รับ และเก็บรักษาใบกํากับภาษีหรือใบรับด้วยกระบวนการทางอิเล็กทรอนิกส์แทนการจัดทําด้วยรูปแบบกระดาษ ซึ่งจะช่วยเพิ่มขีดความสามารถในการแข่งขันและส่งเสริมการเป็นเศรษฐกิจดิจิทัลของประเทศได้อีกทางหนึ่ง”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลังโดยกรมสรรพากร ให้ความสําคัญกับการปรับปรุงการให้บริการทางอิเล็กทรอนิกส์ เพื่อส่งเสริมและสนับสนุนให้ผู้ประกอบการจดทะเบียนจัดทํา ส่ง รับ และเก็บรักษาใบกํากับภาษีหรือใบรับด้วยกระบวนการทางอิเล็กทรอนิกส์แทนรูปแบบกระดาษ จึงได้ออกร่างกฎกระทรวง ฉบับที่.....(พ.ศ. ...) ออกตามความในประมวลรัษฎากรว่าด้วยการออกใบกํากับภาษีอิเล็กทรอนิกส์หรือใบรับอิเล็กทรอนิกส์ เพื่อเป็นการกําหนดหลักเกณฑ์ วิธีการ และเงื่อนไขในการจัดทํา ส่ง รับ และเก็บรักษาใบกํากับภาษีอิเล็กทรอนิกส์หรือใบรับอิเล็กทรอนิกส์ ให้สอดคล้องกับหลักเกณฑ์ตามกฎหมายว่าด้วยธุรกรรมทางอิเล็กทรอนิกส์ อย่างไรก็ตามสําหรับผู้ประกอบการจดทะเบียนหรือผู้มีหน้าที่ออกใบรับซึ่งมีสิทธิในการจัดทํา ส่ง รับและเก็บรักษาใบกํากับภาษีอิเล็กทรอนิกส์หรือใบรับอิเล็กทรอนิกส์ตามระเบียบกรมสรรพากรว่าด้วยการจัดทํา ส่งมอบ และเก็บรักษาใบกํากับภาษีอิเล็กทรอนิกส์ ผ่านระบบ e-Tax invoice by Email พ.ศ. 2560 และประกาศอธิบดีกรมสรรพากร (ฉบับที่ 15) เรื่อง กําหนดหลักเกณฑ์ วิธีการ และเงื่อนไขในการจัดทํา ส่งมอบ และเก็บรักษาใบกํากับภาษีอิเล็กทรอนิกส์ และใบรับอิเล็กทรอนิกส์ ลงวันที่ 18 ตุลาคม พ.ศ. 2562 อยู่ก่อนกฎกระทรวงนี้ให้ยังคงเป็นผู้มีสิทธิออกใบกํากับภาษีอิเล็กทรอนิกส์หรือใบรับอิเล็กทรอนิกส์ตามกฎกระทรวงนี้ด้วย”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “การออกกฎกระทรวงฉบับนี้เพื่ออํานวยความสะดวก ลดขั้นตอน และลดต้นทุนการเสียภาษีของผู้ประกอบการในการจัดทํา ส่ง รับ และเก็บรักษาใบกํากับภาษีหรือใบรับด้วยกระบวนการทางอิเล็กทรอนิกส์ อันเป็นการช่วยยกระดับความยากง่ายในการประกอบธุรกิจ เพิ่มขีดความสามารถในการแข่งขัน และส่งเสริมการเป็นเศรษฐกิจดิจิทัลของประเทศ เป็นการยกระดับรูปแบบการให้บริการของหน่วยงานภาครัฐให้มีความเป็นมาตรฐานมีความทันสมัย นําไปสู่การเป็น Digital Government ต่อไป”
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร.1161
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แสดงความเสียใจ "พนักงานรับรถ" เสียชีวิต จากเหตุชายคลุ้มคลั่งชิงรถ สั่ง กรมคุ้มครองสิทธิ เยียวยาอย่างเร่งด่วน พร้อมช่วยเรื่องคดี
วันศุกร์ที่ 20 พฤษภาคม 2565
รัฐมนตรีว่าการกระทรวงยุติธรรม แสดงความเสียใจ "พนักงานรับรถ" เสียชีวิต จากเหตุชายคลุ้มคลั่งชิงรถ สั่ง กรมคุ้มครองสิทธิ เยียวยาอย่างเร่งด่วน พร้อมช่วยเรื่องคดี
รัฐมนตรีว่าการกระทรวงยุติธรรม แสดงความเสียใจ "พนักงานรับรถ" เสียชีวิต จากเหตุชายคลุ้มคลั่งชิงรถ สั่ง กรมคุ้มครองสิทธิ เยียวยาอย่างเร่งด่วน พร้อมช่วยเรื่องคดี เผย มีสิทธิได้รับเงินช่วยเหลือ 1.1 แสนบาท
วันที่ 20 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีชายคลุ้มคลั่งชิงรถแท็กซี่หลบหนี จนพนักงานรับรถในร้านอาหารแห่งหนึ่ง ย่านพระราม 3 ได้รับบาดเจ็บและกระโดดเกาะรถตามไป ก่อนจะเสียชีวิตในเวลาต่อมาว่า ขอแสดงความเสียใจกับญาติของผู้เสียชีวิตด้วย ซึ่งตนได้สั่งการให้กรมคุ้มครองสิทธิและเสรีภาพ ลงพื้นที่ช่วยเหลือเป็นการเร่งด่วนแล้ว และทราบว่า ผู้กระทําผิด พบสารเสพติดในร่างกายด้วย ซึ่งเป็นสิ่งที่รัฐบาล กําลังปราบปรามอย่างหนัก เพราะจะเห็นได้ว่า เป็นพิษภัยต่อสังคม
นายสมศักดิ์ กล่าวต่อว่า ตนได้รับรายงานจากกรมคุ้มครองสิทธิฯว่า ได้มีการประสานงานกับตํารวจ เพื่อที่จะได้ดําเนินการแจ้งสิทธิกับญาติผู้เสียหายในคดีอาญา พร้อมแนะนําในเรื่องเกี่ยวกับการเข้าถึงกระบวนการยุติธรรม การเรียกค่าสินไหมทดแทนในคดีอาญา และการฟ้องคดีแพ่ง รวมถึงการขอรับความช่วยเหลือจากกองทุนยุติธรรม ให้ญาติผู้เสียชีวิตทราบในเบื้องต้น ซึ่งขณะนี้ กรมคุ้มครองสิทธิ ได้รอข้อมูลของทายาทผู้เสียชีวิต ก่อนจะดําเนินการในส่วนที่เกี่ยวข้องต่อไป
"ทราบจากเจ้าของร้านอาหารว่า ผู้เสียชีวิต เป็นลูกจ้างทํางานที่ร้านมา 15 ปีแล้ว และไม่เคยมีการพูดคุยเรื่องญาติ ซึ่งหากติดต่อทายาทได้ กรมคุ้มครองสิทธิฯ จะรีบให้เจ้าหน้าที่ดําเนินการแจ้งสิทธิผู้เสียหายในคดีอาญาอย่างเร่งด่วน" รมว.ยุติธรรม กล่าว
นายสมศักดิ์ กล่าวอีกว่า หากคดีนี้ ผู้เสียชีวิต ไม่ได้มีส่วนเกี่ยวข้องกับการกระทําความผิด จะมีสิทธิได้รับการช่วยเหลือเยียวยาในฐานะที่ตกเป็นผู้เสียหายในคดีอาญา โดยจะได้รับเงินเยียวยากรณีถึงแก่ความตาย 50,000 บาท ค่าจัดการศพ 20,000 บาท และค่าขาดอุปการะเลี้ยงดู 40,000 บาท รวมเป็นเงินประมาณ 110,000 บาท แต่การจ่ายค่าตอบแทนฯ จะต้องขึ้นอยู่กับดุลพินิจของคณะอนุกรรมการฯด้วย
รัฐบาลไทย-ข่าวทำเนียบรัฐบาล-ศบค. ลดพื้นที่สีแดงเข้มเหลือ 6 จว. - ปิดสถานบันเทิง ผับ บาร์ ถึง 15 ม.ค. 65
วันศุกร์ที่ 12 พฤศจิกายน 2564
ศบค. ลดพื้นที่สีแดงเข้มเหลือ 6 จว. - ปิดสถานบันเทิง ผับ บาร์ ถึง 15 ม.ค. 65
....
ที่ประชุม ศบค. วันนี้ (12 พ.ย.) เห็นชอบการปรับระดับพื้นที่สถานการณ์ทั่วราชอาณาจักร โดยลดจํานวนพื้นที่ควบคุมสูงสุดและเข้มงวด (สีแดงเข้ม) เหลือ 6 จังหวัด ได้แก่ จ.ตาก นครศรีธรรมราช นราธิวาส ปัตตานี ยะลา และสงขลา/ พื้นที่ควบคุมสูงสุด 39 จังหวัด/ พื้นที่ควบคุม 23 จังหวัด/ พื้นที่เฝ้าระวังสูง 5 จังหวัด/ พื้นที่สีฟ้า 4 จังหวัด
.
สําหรับสถานบันเทิง ผับ บาร์ คาราโอเกะ ยังคงปิดให้บริการจนถึงวันที่ 15 ม.ค. 65 เพื่อเตรียมการและประเมินสถานการณ์การระบาด และความครอบคลุมการได้รับวัคซีน
.
รวมถึงเห็นชอบแนวทางการนําแรงงานต่างด้าวเข้ามาทํางานในประเทศ พร้อมเดินหน้าโครงการ Factory Sandbox โดยขยายจาก 4 จังหวัด เป็น 11 จังหวัด และปรับลดหลักเกณฑ์ขนาดสถานประกอบการ จาก 500 คน เป็น 100 คน เพื่อให้ครอบคลุมมากที่สุด
.
อ่านเพิ่มเติม คลิกhttps://www.thaigov.go.th/news/contents/details/48146
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. ติดตามความพร้อมรับอุบัติเหตุช่วงเทศกาลปีใหม่ 65 ย้ำเข้มงวดไม่ให้คนเมาออกไปขับขี่บนท้องถนน
วันพฤหัสบดีที่ 30 ธันวาคม 2564
ปลัด สธ. ติดตามความพร้อมรับอุบัติเหตุช่วงเทศกาลปีใหม่ 65 ย้ําเข้มงวดไม่ให้คนเมาออกไปขับขี่บนท้องถนน
ปลัดกระทรวงสาธารณสุขติดตามความพร้อมด้านการแพทย์และสาธารณสุขที่โรงพยาบาลชัยนาทนเรนทร และจุดบริการประชาชน จังหวัดชัยนาท และจังหวัดนครสวรรค์ รับอุบัติเหตุช่วงเทศกาลปีใหม่ 2565
ปลัดกระทรวงสาธารณสุขติดตามความพร้อมด้านการแพทย์และสาธารณสุขที่โรงพยาบาลชัยนาทนเรนทร และจุดบริการประชาชน จังหวัดชัยนาท และจังหวัดนครสวรรค์ รับอุบัติเหตุช่วงเทศกาลปีใหม่ 2565 กําชับให้ดูแลผู้ที่มีอาการมึนเมาไม่ให้ขับขี่เพื่อลดความเสี่ยงในการเกิดอุบัติเหตุบนท้องถนน
วันนี้ (30 ธันวาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข ติดตามความพร้อมด้านการแพทย์และสาธารณสุข และตรวจเยี่ยมจุดบริการประชาชนในช่วงเทศกาลปีใหม่ 2565 พร้อมมอบกระเช้าของขวัญ หน้ากากอนามัย และเจลแอลกอฮอล์เป็นกําลังใจแก่เจ้าหน้าที่ และกล่าวว่า ในช่วงเทศกาลปีใหม่ประชาชนมีการเดินทางออกต่างจังหวัดจํานวนมาก ซึ่งถนนสายเอเชียเป็นถนนสายหลักที่มุ่งหน้าสู่ภาคเหนือมักเกิดอุบัติเหตุขึ้นบ่อยครั้ง จึงได้มาติดตามความพร้อมด้านการแพทย์และสาธารณสุข ที่โรงพยาบาลชัยนาทนเรนทร จังหวัดชัยนาท พบว่ามีความพร้อมรองรับอุบัติเหตุ ทั้งศูนย์รับแจ้งเหตุ 1669 ห้องฉุกเฉิน ห้องผ่าตัด รถพยาบาล ระบบส่งต่อ รวมถึงจัดบุคลากรทางการแพทย์หมุนเวียนปฏิบัติหน้าที่ในช่วง 7 วันอันตราย ตั้งแต่วันที่ 29 ธันวาคม 2564 – 4 มกราคม 2565
ดูแลรักษาประชาชน ตลอด 24 ชั่วโมง
นอกจากนี้ได้ตรวจเยี่ยมจุดบริการประชาชน ด่านท่าน้ําอ้อยม่วงหัก จังหวัดชัยนาท และด่านพยุหะคีรี จังหวัดนครสวรรค์ ซึ่งมีบุคลากรทางการแพทย์จากสํานักงานสาธารณสุขอําเภอ อสม. คอยให้บริการปฐมพยาบาล จ่ายยาสามัญประจําบ้าน แจกหน้ากากอนามัย และชุดตรวจ ATK พร้อมกําชับให้ดูแลผู้ที่มีอาการมึนเมาไม่ให้ขับขี่เพื่อลดความเสี่ยงในการเกิดอุบัติเหตุบนท้องถนน
*********************************** 30 ธันวาคม 2564
รัฐบาลไทย-ข่าวทำเนียบรัฐบาล-ดีอีเอส เผย PayPal เร่งการให้บริการสอดคล้องกฎหมายไทย นำระบบ KYC มาใช้ ลด-ป้องกันการแอบอ้างตัวตน ก่ออาชญากรรมด้านการเงิน
วันศุกร์ที่ 13 พฤษภาคม 2565
ดีอีเอส เผย PayPal เร่งการให้บริการสอดคล้องกฎหมายไทย นําระบบ KYC มาใช้ ลด-ป้องกันการแอบอ้างตัวตน ก่ออาชญากรรมด้านการเงิน
ดีอีเอส เผย PayPal เร่งการให้บริการสอดคล้องกฎหมายไทย นําระบบ KYC มาใช้ ลด-ป้องกันการแอบอ้างตัวตน ก่ออาชญากรรมด้านการเงิน
เมื่อวันที่12พฤษภาคม2565 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้ให้การต้อนรับคณะผู้แทนจากบริษัทPayPal Pte Ltd (Singapore)ในโอกาสเยี่ยมคารวะและหารือณศูนย์ประสานการบริการด้านการลงทุนสํานักงานคณะกรรมการส่งเสริมการลงทุนอาคารจัตุรัสจามจุรีในโอกาสนี้ Mr. Steven Chanผู้อํานวยการฝ่ายงานภาครัฐสัมพันธ์และนโยบายสาธารณะประจําภูมิภาคเอเชียและแปซิฟิกบริษัทPayPal Pte Ltd (Singapore)ได้นําเสนอข้อมูลเกี่ยวกับการดําเนินงานของบริษัทฯและการจัดตั้งPayPalประเทศไทยซึ่งขณะนี้อยู่ระหว่างการดําเนินการเพื่อให้การบริการมีความสอดคล้องกับกฎหมายในประเทศไทยมากขึ้นโดยเฉพาะอย่างยิ่งการยืนยันตัวตนหรือที่เรียกว่าระบบKYC (Know Your Customer)ซึ่งจะช่วยป้องกันการแอบอ้างตัวตนและการก่ออาชญากรรมด้านการเงินในรูปแบบต่างๆและสร้างความปลอดภัยทั้งต่อเจ้าของข้อมูลและบริษัทผู้ให้บริการทั้งนี้คาดว่าPayPalจะเปิดให้บริการในประเทศไทยอีกครั้งภายในปี2565
ในขณะที่ปลัดกระทรวงดิจิทัลเพื่อเศรษฐกิจและสังคมกล่าวขอบคุณบริษัทฯที่ได้ทําความเข้าใจและพัฒนาการให้บริการให้เป็นไปตามเงื่อนไขของกฎหมายประเทศไทยเนื่องจากปัจจุบันไทยได้เข้าสู่เศรษฐกิจและสังคมดิจิทัลสถิติการทําธุรกรรมออนไลน์จึงเพิ่มขึ้นเป็นก้าวกระโดดเช่นเดียวกับปัญหาอาชญากรรมออนไลน์รัฐบาลไทยจึงได้ให้ความสําคัญกับการทําธุรกรรมออนไลน์ที่ต้องมีความมั่นคงปลอดภัยและสร้างความเชื่อมั่นให้แก่ประชาชนโดยเห็นว่าผู้ให้บริการและบริษัทstartupsควรมีการจัดสัมมนาหรือจัดฝึกอบรมให้แก่ผู้รับบริการเพื่อเพิ่มความรู้และทักษะการใช้เทคโนโลยีดิจิทัลซึ่งจะเป็นประโยชน์ต่อการทําธุรกรรมออนไลน์ทําให้ผู้รับบริการได้รับความปลอดภัยและมีความเชื่อมั่นมากขึ้น
***************
รัฐบาลไทย-ข่าวทำเนียบรัฐบาล-ดีอีเอส ผนึก ศปอส.ตร. บุกจับ 7 ผู้ต้องหาเครือข่ายเว็บพนัน เงินหมุนเวียน 200 ล้านบาท/เดือน
วันศุกร์ที่ 18 มิถุนายน 2564
ดีอีเอส ผนึก ศปอส.ตร. บุกจับ 7 ผู้ต้องหาเครือข่ายเว็บพนัน เงินหมุนเวียน 200 ล้านบาท/เดือน
ดีอีเอส ผนึก ศปอส.ตร. บุกจับ 7 ผู้ต้องหาเครือข่ายเว็บพนัน เงินหมุนเวียน 200 ล้านบาท/เดือน
“ชัยวุฒิ”รมว.ดีอีเอสรุกปฏิบัติการปราบปรามเว็บพนันออนไลน์(บอลยูโร2020) ประสานศปอส.ตร.ปูพรมตรวจค้นเป้าหมาย4จุดเครือข่ายเว็บดังวงเงินหมุนเวียน200ล้านบาทต่อเดือน พร้อมจับกุมผู้ต้องหา7คน
นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากการร่วมทํางานระหว่างกระทรวงดิจิทัลฯกับหน่วยงานของสํานักงานตํารวจแห่งชาติ(สตช.)ภายใต้ปฏิบัติการปราบปรามเว็บพนันบอลยูโร2020ล่าสุดได้ประสานกับศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)และกองบังคับการสืบสวนสอบสวนสํานักงานตรวจคนเข้าเมืองจับกุมเครือข่ายเวบไซต์พนันออนไลน์เครือข่ายเวบไซต์UFABETพบเงินหมุนเวียนประมาณ200ล้านบาทต่อเดือนและจับกุมผู้ต้องหาได้7คนตรวจยึดทรัพย์สิน/เงินสดรวมมูลค่าเกือบ20ล้านบาท
สําหรับปฏิบัติการฯตรวจค้นและจับกุมครั้งนี้สืบเนื่องมาจากกองบังคับการสืบสวนสอบสวนสํานักงานตรวจคนเข้าเมือง(สตม.)ได้รับการร้องเรียนจากผู้ปกครองกรณีมีเด็กนักเรียนเข้าแทงผลการพนันฟุตบอลผ่านเวบไซต์www.UFABET.COM ผ่านLINE Official UFA777, UFA368, UFAR1, UBET777 จากการตรวจสอบพบว่ามีการเปิดให้แทงผลพนันฟุตบอลผ่านเวบไซต์ ดังกล่าวจริงโดยมีเงินหมุนเวียนประมาณ200ล้านบาทต่อเดือนจึงได้ร่วมกับชุดศปอส.ตร.สืบสวนขยายผลและออกหมายค้นเข้าทําการจับกุมผู้ต้องหาพร้อมของกลางจํานวน4จุดในพื้นที่กรุงเทพฯนนทบุรีและประจวบคีรีขันธ์
โดยสามารถจับกุมผู้ต้องหาได้7คนอายุระหว่าง26-39ปีพร้อมตั้งข้อกล่าวหาว่า“ร่วมกันจัดให้มีการเล่นหรือทําอุบายล่อช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นการพนัน(ออนไลน์)ในการเล่นซึ่งมิได้รับอนุญาตจากเจ้าพนักงาน”
ในการเข้าตรวจค้นครั้งนี้ได้ยึดของกลางมูลค่ารวมเกือบ20ล้านบาทได้แก่สมุดบัญชี บัตรกดเงินคอมพิวเตอร์อาวุธปืนสั้นรถยนต์รวมถึงเงินสด 595,000บาทและเงินสดค้างอยู่ในบัญชีของผู้ต้องหาจํานวน 1.6ล้านบาท
“ผมกําชับให้ทุกหน่วยงานร่วมกันปราบปรามการพนันทุกรูปแบบและบังคับใช้กฎหมายอย่างเข้มข้นอย่างต่อเนื่องเพราะการพนันถือเป็นปัญหาระดับชาติและส่งผลไปสู่ปัญหาในครอบครัวเนื่องจากมีการมอมเมาประชาชนทั้งผู้ใหญ่และเยาวชนสร้างความเสียหายมากมายทั้งในแง่เศรษฐกิจและสังคม
เรื่องนี้ผมจะดําเนินการอย่างเด็ดขาดเพราะต้องการให้ใช้โซเชียลสังคมออนไลน์กันอย่างสร้างสรรค์และมีประโยชน์ให้มากที่สุด"นายชัยวุฒิกล่าว
พร้อมกันนี้อยากขอความร่วมมือจากประชาชนหากพบเห็นการกระทําความผิดหรือพบเบาะแสเกี่ยวกับการพนันออนไลน์สามารถแจ้งเข้ามาได้ที่เพจอาสาจับตาออนไลน์https://m.facebook.com/DESMonitor/ตลอด24ชั่วโมงโดยข้อมูลจะถูกปิดเป็นความลับ
***********
รัฐบาลไทย-ข่าวทำเนียบรัฐบาล-รองปลัด กษ. ประชุมติดตามผลการดำเนินงานตามนโยบายและโครงการสำคัญ 7 จังหวัดภาคตะวันออก
วันพฤหัสบดีที่ 2 กันยายน 2564
รองปลัด กษ. ประชุมติดตามผลการดําเนินงานตามนโยบายและโครงการสําคัญ 7 จังหวัดภาคตะวันออก
รองปลัด กษ. ประชุมติดตามผลการดําเนินงานตามนโยบายและโครงการสําคัญ 7 จังหวัดภาคตะวันออก
เมื่อวันที่ 1 ก.ย. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามผลการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 (ครั้งที่ 2) กลุ่มพื้นที่ภาคตะวันออก จํานวน 7 จังหวัด ได้แก่ จังหวัดฉะเชิงเทรา ปราจีนบุรี นครนายก ตราด ระยอง จันทบุรี และจังหวัดชลบุรี ผ่านระบบการประชุมออนไลน์ (Zoom Meeting) โดยมีหัวหน้าส่วนราชการในสังกัดกระทรวงเกษตรและสหกรณ์ในระดับพื้นที่เข้าร่วมประชุม เพื่อรายงานความก้าวหน้าการดําเนินการขับเคลื่อนโครงการสําคัญต่าง ๆ ใน 3 ประเด็น คือ 1) ความคืบหน้าของการขับเคลื่อนงานโครงการสําคัญของกระทรวงเกษตรและสหกรณ์ 2) ความคืบหน้าของการดําเนินการตามเป้าหมายการพัฒนาภาคการเกษตรตามศักยภาพ/ความเหมาะสมของพื้นที่ และ 3) ติดตามความก้าวหน้าผลการเบิกจ่ายงบประมาณ ประจําปีงบประมาณ พ.ศ. 2564
สําหรับผลการดําเนินงานฯ ของกลุ่มจังหวัดดังกล่าว มีความก้าวหน้าเป็นอย่างดี ทั้งนี้ ได้มอบหมายหน่วยงานต่าง ๆ ร่วมกันบูรณาการทํางานขับเคลื่อนโครงการสําคัญของกระทรวงเกษตรและสหกรณ์เพื่อพัฒนาการเกษตรในพื้นที่ได้อย่างมีประสิทธิภาพ ตอบสนองความต้องการของเกษตรกร นโยบายของรัฐบาล และกระทรวงเกษตรฯ ต่อไป